               EUROPOS KOMISIJA
            Briuselis, 2018 02 14
            COM(2018) 71 final
            2018/0032(NLE)
            Pasiūlymas
            TARYBOS SPRENDIMAS
            dėl Europos Sąjungos ir Šveicarijos Konfederacijos susitarimo dėl papildomų taisyklių dėl išorės sienų ir vizų finansinės paramos priemonės kaip Vidaus saugumo fondo dalies 2014–2020 m. laikotarpiu sudarymo Europos Sąjungos vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               2014 m. gegužės 21 d. įsigaliojo 2014 m. balandžio 16 d. Europos Parlamento ir Tarybos reglamentas (ES) Nr. 515/2014, kuriuo kaip Vidaus saugumo fondo dalis nustatoma išorės sienų ir vizų finansinės paramos priemonė ir panaikinamas Sprendimas Nr. 574/2007/EB; jis pradėtas taikyti 2014 m. sausio 1 d.
                  1

               2014 m. gegužės 21 d. taip pat įsigaliojo 2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos; jis taip pat pradėtas taikyti 2014 m. sausio 1 d.
                  2
                Pagal Reglamento (ES) Nr. 515/2014 19 straipsnį išorės sienų ir vizų finansinės paramos priemonei kaip Vidaus saugumo fondo daliai (toliau – VSF sienų ir vizų priemonė) taikomos Reglamento (ES) Nr. 514/2014 nuostatos.

               VSF sienų ir vizų priemonės tikslas – nustatyti solidarumo mechanizmą, kuris dalyvaujančias valstybes įpareigotų atsižvelgiant į viena kitos interesus ir viena kitos vardu laikytis tokių pačių Europos išorės sienų kontrolės taisyklių. VSF sienų ir vizų priemonė padės įgyvendinti pagrindinį Šengeno acquis tikslą – dalytis atsakomybe, kad būtų užtikrinta „veiksminga, aukšto lygio ir vienoda kontrolė prie išorės sienų“, kaip nustatyta Europos Parlamento ir Tarybos reglamento (ES) 2016/399 15 straipsnyje
                  3
               . Tad šia priemone plėtojamas Šengeno acquis.

               Reglamento (ES) Nr. 515/2014 5 straipsnio 7 dalyje nustatyta, kad pagal jo nuostatas taikant priemonę dalyvauja su Šengeno acquis įgyvendinimu, taikymu ir plėtojimu susijusios šalys ir kad turi būti sudaromi jų finansinių įnašų susitarimai ir nustatomos tokiam dalyvavimui būtinos papildomos taisyklės, įskaitant nuostatas, kuriomis užtikrinama Sąjungos finansinių interesų apsauga ir Audito Rūmų audito įgaliojimai, nes atitinkamuose asociacijos susitarimuose tokios taisyklės nenustatytos.

               Susitarimo su Šveicarija (toliau – asocijuotoji šalis) projekto tikslas – sudaryti Reglamento (ES) Nr. 515/2014 5 straipsnio 7 dalyje nurodytus susitarimus, leisti Komisijai prisiimti galutinę atsakomybę už priemonės biudžeto įgyvendinimą šioje asocijuotojoje šalyje ir nustatyti šios šalies su šia priemone susijusį įnašą į Sąjungos biudžetą.

               Dėl biudžeto ir finansų kontrolės valstybėms narėms galioja horizontaliosios prievolės (pvz., Audito Rūmų ir Europos kovos su sukčiavimu tarnybos (OLAF) kompetencija), nustatytos tiesiogiai Sutartyje arba antrinėje Sąjungos teisėje. Šios prievolės valstybėms narėms galioja tiesiogiai, todėl Reglamente (ES) Nr. 515/2014 jos neišdėstytos. Tačiau pagal Reglamento (ES) Nr. 515/2014 5 straipsnio 7 dalį jų galiojimas susitarimo projektu turi būti išplėstas ir asocijuotajai šaliai.

               Kad Sąjungos finansiniai interesai būtų apsaugoti nuo sukčiavimo ir kitų pažeidimų, Reglamente (ES) Nr. 514/2014 nustatyta, kad Komisijos, Audito Rūmų ir OLAF darbuotojams turi būti suteikiamos tinkamos galimybės vykdyti kontrolę. Reglamento (ES) Nr. 514/2014 5 straipsnio 9 dalyje taip pat nurodyta, kad bendradarbiavimo susitarimais su trečiosiomis šalimis Komisijai, Audito Rūmams ir OLAF bus aiškiai suteikiami įgaliojimai atlikti auditą, patikras vietoje ir tyrimus. Todėl tai numatyta šiame susitarimo projekte.

               •Suderinamumas su toje pačioje politikos srityje galiojančiomis nuostatomis

                  Netaikoma.

               •Suderinamumas su kitomis Sąjungos politikos sritimis

                  Netaikoma.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Siekiant sudaryti Sąjungos ir Šveicarijos susitarimus dėl šios šalies įnašo į išorės sienų ir vizų finansinės paramos priemonę 2014–2020 m. laikotarpiu ir dėl tokiam dalyvavimui būtinų papildomų taisyklių, šis pasiūlymas dėl susitarimo pasirašymo grindžiamas Sutarties dėl Europos Sąjungos veikimo 77 straipsnio 2 dalimi ir 218 straipsnio 5 dalimi.

               •Siūlomo sprendimo būtinumas

                  Remiantis Reglamento (ES) Nr. 515/2014 5 straipsnio 7 dalimi, būtina sudaryti susitarimą su Šveicarija, kad būtų galima sudaryti susitarimus dėl šios šalies įnašo į išorės sienų ir vizų finansinės paramos priemonę 2014–2020 m. laikotarpiu ir dėl tokiam dalyvavimui būtinų papildomų taisyklių.

               •Proporcingumo principas

                  Netaikoma.

               •Priemonės pasirinkimas

                  Netaikoma.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Netaikoma.

               •Tiriamųjų duomenų rinkimas ir naudojimas

                  Netaikoma.

               •Poveikio vertinimas

                  Netaikoma, kadangi pasiūlymas susijęs su programos valdymu ir juo siekiama pasirašyti tarptautinį susitarimą, dėl kurio buvo deramasi remiantis Tarybos patvirtintais derybiniais nurodymais.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Netaikoma.

               4.POVEIKIS BIUDŽETUI

               Susitarimo projekto 10 straipsnyje ir priede pateikiamos nuostatos, susijusios su asocijuotosios šalies metiniais finansiniais įnašais į Vidaus saugumo fondo sienų ir vizų priemonės biudžetą, ir nurodoma, kaip jas galima priderinti prie priede aprašytos padėties.

               5.KITI ELEMENTAI

               •Teritorinis taikymas

                  Reglamentu (ES) Nr. 515/2014 plėtojamas Šengeno acquis. Dėl to šis susitarimas su Šveicarija taip pat grindžiamas Šengeno acquis.

                  Pagal prie ES sutarties ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nebus jai privalomas ar taikomas. Pagal pirmiau nurodyto protokolo 4 straipsnį per šešis mėnesius po to, kai Taryba priims šį pasiūlymą, Danija nuspręs, ar ji siūlomą sprendimą įtrauks į savo nacionalinę teisę.

                  Šiuo pasiūlymu plėtojamos Šengeno acquis nuostatos, kurias įgyvendinant Jungtinė Karalystė ir Airija nedalyvauja, todėl atitinkamai pagal Tarybos sprendimus 2000/365/EB
                     4
                   ir 2002/192/EB
                     5
                   jis nebus joms privalomas ar taikomas.

                •Įgyvendinimo planai ir stebėsena, vertinimas ir ataskaitų teikimo tvarka

                  Susitarimo 17 straipsnyje nustatoma taikytina ataskaitų teikimo ir stebėsenos tvarka. Iki 2022 m. (imtinai) iki kiekvienų metų vasario 15 d. Šveicarija turi Komisijai pateikti metinę praėjusių finansinių metų įgyvendinimo ataskaitą.

               •Aiškinamieji dokumentai (direktyvoms)

                  Netaikoma.

               •Išsamus konkrečių pasiūlymo nuostatų paaiškinimas

                  Nereikalinga.

               Atsižvelgdama į tai, kas išdėstyta pirmiau, Komisija Tarybai siūlo, gavus Europos Parlamento sutikimą, patvirtinti susitarimą su Šveicarijos Konfederacija dėl papildomų taisyklių dėl išorės sienų ir vizų finansinės paramos priemonės kaip Vidaus saugumo fondo dalies 2014–2020 m. laikotarpiu.

               2018/0032 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Šveicarijos Konfederacijos susitarimo dėl papildomų taisyklių dėl išorės sienų ir vizų finansinės paramos priemonės kaip Vidaus saugumo fondo dalies 2014–2020 m. laikotarpiu sudarymo Europos Sąjungos vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalį kartu su 218 straipsnio 6 dalies a punktu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą
                  6
               ,

               kadangi:

               (1)remdamasi [...] Tarybos sprendimu 2017/XXX, [...] Komisija pasirašė Europos Sąjungos ir Šveicarijos Konfederacijos susitarimą dėl papildomų taisyklių dėl išorės sienų ir vizų finansinės paramos priemonės kaip Vidaus saugumo fondo dalies 2014–2020 m. laikotarpiu (toliau – susitarimas) su sąlyga, kad jis bus sudarytas;

               (2)Europos Parlamento ir Tarybos reglamente (ES) Nr. 515/2014
                  7
                numatyta, kad taikant išorės sienų ir vizų finansinės paramos priemonę turi dalyvauti su Šengeno acquis įgyvendinimu, taikymu ir plėtojimu susijusios šalys ir kad turi būti sudaromi jų finansinių įnašų susitarimai ir nustatomos tokiam dalyvavimui būtinos papildomos taisyklės, įskaitant nuostatas, kuriomis užtikrinama Sąjungos finansinių interesų apsauga ir Audito Rūmų audito įgaliojimai;

               (3)pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio sprendimo, Danija nusprendžia, ar jį įtrauks į savo nacionalinę teisę;

               (4)šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB
                  8
               . Todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB
                  9
               . Todėl Airija nedalyvauja priimant šį sprendimą ir jis nėra jai privalomas ar taikomas;

               (6)susitarimas turėtų būti patvirtintas Europos Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Sąjungos vardu patvirtinamas Europos Sąjungos ir Šveicarijos Konfederacijos susitarimas dėl papildomų taisyklių dėl išorės sienų ir vizų finansinės paramos priemonės kaip Vidaus saugumo fondo dalies 2014–2020 m. laikotarpiu.

               Susitarimo tekstas pridedamas prie šio sprendimo.

               2 straipsnis

               Tarybos Pirmininkas paskiria asmenį (-is), kuris (-ie) įgaliojamas (-i) Europos Sąjungos vardu pateikti susitarimo 19 straipsnio 2 dalyje numatytą pranešimą ir taip išreikšti Europos Sąjungos sutikimą laikytis susitarimo.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 150, 2014 5 20, p. 143.

                     (2)

                        OL L 150, 2014 5 20, p. 112.

                     (3)

                        OL L 77, 2016 3 23, p. 1.

                     (4)

                        2000 m. gegužės 29 d. Tarybos sprendimas dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

                     (5)

                        2002 m. vasario 28 d. Tarybos sprendimas dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

                     (6)

                        OL C , , p. .

                     (7)

                        2014 m. balandžio 16 d. Europos Parlamento ir Tarybos reglamentas (ES) Nr. 515/2014, kuriuo kaip Vidaus saugumo fondo dalis nustatoma išorės sienų ir vizų finansinės paramos priemonė ir panaikinamas Sprendimas Nr. 574/2007/EB (OL L 150, 2014 5 20, p. 143).

                     (8)

                        2000 m. gegužės 29 d. Tarybos sprendimas dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

                     (9)

                        2002 m. vasario 28 d. Tarybos sprendimas dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

    ---documentbreak---

               EUROPOS KOMISIJA
            Briuselis,2018 02 14
            COM(2018) 71 final
            PRIEDAS
            prie
            Pasiūlymo dėl TARYBOS SPRENDIMO
            dėl Europos Sąjungos ir Šveicarijos Konfederacijos susitarimo dėl papildomų taisyklių dėl išorės sienų ir vizų finansinės paramos priemonės kaip Vidaus saugumo fondo dalies 2014–2020 m. laikotarpiu sudarymo Europos Sąjungos vardu

               PRIEDAS

               EUROPOS SĄJUNGA, toliau – Sąjunga,

               ir

               ŠVEICARIJOS KONFEDERACIJA, toliau – Šveicarija,

               toliau – Šalys,

               ATSIŽVELGDAMOS į Europos Sąjungos, Europos bendrijos ir Šveicarijos Konfederacijos susitarimą dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                  1
                (toliau – Asociacijos susitarimas su Šveicarija),

               KADANGI:

               (1)Europos Parlamento ir Tarybos reglamentu (ES) Nr. 515/2014
                  2
                Sąjunga kaip Vidaus saugumo fondo dalį nustatė išorės sienų ir vizų finansinės paramos priemonę;

               (2)Reglamentu (ES) Nr. 515/2014 plėtojamos Šengeno acquis nuostatos, kaip apibrėžta Asociacijos susitarime su Šveicarija;

               (3)Europos Parlamento ir Tarybos reglamentas (ES) Nr. 514/2014
                  3
                daro tiesioginį poveikį Reglamento (ES) Nr. 515/2014 nuostatų taikymui ir todėl turi įtakos jo teisinei sistemai, be to, priimant Reglamentą (ES) Nr. 514/2014 taikytos Asociacijos susitarime su Šveicarija išdėstytos procedūros (apie tai Šveicarijai pranešta), todėl Šalys pripažįsta, kad Reglamentu (ES) Nr. 514/2014 plėtojamos Šengeno acquis nuostatos, kaip apibrėžta Asociacijos susitarime su Šveicarija, tiek, kiek tai būtina Reglamentui (ES) Nr. 515/2014 įgyvendinti;

               (4)Reglamento (ES) Nr. 515/2014 5 straipsnio 7 dalyje nustatyta, kad pagal jo nuostatas taikant priemonę dalyvauja su Šengeno acquis įgyvendinimu, taikymu ir plėtojimu susijusios šalys (tarp jų – Šveicarija) ir kad turėtų būti sudaromi susitarimai, kuriais apibrėžiamas šių šalių finansinių įnašų dydis ir nustatomos tokiam dalyvavimui būtinos papildomos taisyklės, įskaitant nuostatas, kuriomis užtikrinama Sąjungos finansinių interesų apsauga ir Audito Rūmų audito įgaliojimai;

               (5)išorės sienų ir vizų finansinės paramos priemonė kaip Vidaus saugumo fondo dalis (toliau – VSF sienų ir vizų priemonė) yra speciali Šengeno acquis priemonė, kurios paskirtis – užtikrinti, kad valstybėse narėse ir asocijuotosiose valstybėse vykdant išorės sienų ir vizų politiką būtų dalijamasi našta ir jos įgyvendinimas būtų finansiškai remiamas;

               (6)Europos Parlamento ir Tarybos reglamento (ES, Euratomas) Nr. 966/2012
                  4
                60 straipsnyje numatytos netiesioginio valdymo taisyklės, taikomos tada, kai trečiosioms šalims (įskaitant asocijuotąsias valstybes) pavedamos biudžeto vykdymo užduotys;

               (7)
                     Reglamento (ES) Nr. 514/2014 17 straipsnio 4 dalyje numatyta, kad išlaidos, kurias oficialiai dar nepaskirta atsakinga institucija apmokėjo 2014 m., yra tinkamos finansuoti; taip užtikrinamas sklandus perėjimas nuo Išorės sienų fondo prie Vidaus saugumo fondo. Taip pat svarbu užtikrinti, kad toks pats rūpestis dėl sklandaus perėjimo atsispindėtų šiame susitarime. Kadangi šis susitarimas neįsigaliojo iki 2014 m. pabaigos, labai svarbu, kad būtų užtikrintas anksčiau ir prieš oficialiai paskiriant atsakingą instituciją apmokėtų išlaidų tinkamumas finansuoti, su sąlyga, kad anksčiau taikytos valdymo ir kontrolės sistemos iš principo yra tokios pačios kaip tos, kurios įsigalios oficialiai paskyrus atsakingą instituciją;

               (8)kad būtų lengviau apskaičiuoti ir panaudoti metinius Šveicarijos įnašus į VSF sienų ir vizų priemonę, šios šalies 2014–2020 m. laikotarpio įnašai nuo 2016 m. iki 2020 m. bus mokami penkiomis metinėmis dalimis. Už 2016–2018 m. mokėtini fiksuotos sumos metiniai įnašai, o už 2019 m. ir 2020 m. mokėtinas įnašas bus nustatytas 2019 m. pagal visų taikant VSF sienų ir vizų priemonę dalyvaujančių valstybių bendrąjį vidaus produktą, atsižvelgiant į faktinius mokėjimus,

               SUSITARĖ:

               1 straipsnis

               Taikymo sritis

               Šiuo susitarimu nustatomos Šveicarijai dalyvauti taikant VSF sienų ir vizų priemonę pagal Reglamentą (ES) Nr. 515/2014 būtinos papildomos taisyklės.

               2 straipsnis

               Finansų valdymas ir kontrolė

               1.
                     Šveicarija imasi būtinų atitikties su finansų valdymu ir kontrole susijusioms nuostatoms užtikrinimo priemonių, kaip nustatyta Sutartyje dėl Europos Sąjungos veikimo (SESV) ir SESV grindžiamuose ES teisės aktuose.

               Pirmoje šios dalies pastraipoje nurodytos SESV ir antrinės teisės nuostatos yra šios:

               (a)SESV 287 straipsnio 1, 2 ir 3 dalys;

               (b)Reglamento (ES, Euratomas) Nr. 966/2012 30, 32 ir 57 straipsniai, 58 straipsnio 1 dalies c punkto i papunktis, 60 straipsnis, 79 straipsnio 2 dalis ir 108 straipsnio 2 dalis;

               (c)Komisijos deleguotojo reglamento (ES) Nr. 1268/2012
                  5
                32, 38, 42, 84, 88, 142 ir 144 straipsniai;

               (d)Tarybos reglamentas (Euratomas, EB) Nr. 2185/96
                  6
               ;

               (e)Europos Parlamento ir Tarybos reglamentas (ES, Euratomas) Nr. 883/2013
                  7
               .

               Abipusiu sutarimu Šalys gali nuspręsti iš dalies keisti šį sąrašą.

               2.
                     Pagal šį susitarimą 1 dalyje nurodytas nuostatas Šveicarija taiko savo teritorijoje.

               3 straipsnis

               Patikimo finansų valdymo principo laikymasis

               Šveicarijai pagal VSF sienų ir vizų priemonę skirtos lėšos naudojamos vadovaujantis patikimo finansų valdymo principu.

               4 straipsnis

               Su interesų konfliktu susijusio principo laikymasis

               Visiems finansų pareigūnams ir kitiems su biudžeto vykdymu ir valdymu, įskaitant parengiamuosius veiksmus, taip pat auditu arba kontrole susijusiems asmenims, veikiantiems Šveicarijos teritorijoje, draudžiama imtis veiksmų, dėl kurių gali kilti jų ir Sąjungos interesų konfliktas.

               5 straipsnis

               Vykdymo užtikrinimas

               Komisijos priimti sprendimai, kuriais nustatomos piniginės prievolės asmenims, kurie nėra valstybės, vykdomi Šveicarijos teritorijoje.

               Vykdymo užtikrinimas reglamentuojamas Šveicarijoje galiojančiomis civilinio proceso taisyklėmis. Nacionalinė institucija, kurią tuo tikslu paskiria Šveicarijos vyriausybė ir apie kurią ji praneša Komisijai, prie sprendimo prideda vykdomąjį raštą, neatlikdama jokių formalumų, tik patikrinusi sprendimo autentiškumą.

               Kai baigiami šie Komisijos prašymu atliekami formalumai, Komisija gali pradėti sprendimo vykdymo užtikrinimo procedūrą pagal nacionalinę teisę, tiesiogiai kreipdamasi į kompetentingą instituciją.

               Vykdymo užtikrinimą galima sustabdyti tik Europos Sąjungos Teisingumo Teismo sprendimu. Tačiau Šveicarijos teismų jurisdikcijai priklauso nagrinėti skundus dėl vykdymo užtikrinimo pažeidimų.

               6 straipsnis

               Sąjungos finansinių interesų apsauga nuo sukčiavimo

               1.Šveicarija

               (a)kovoja su Sąjungos finansiniams interesams kenkiančiu sukčiavimu ir kitomis neteisėtomis veikomis taikydama priemones, kurių paskirtis yra atgrasyti ir Šveicarijoje užtikrinti veiksmingą apsaugą;

               (b)prieš Sąjungos finansiniams interesams kenkiantį sukčiavimą imasi tų pačių priemonių, kurių ji imasi prieš savo pačios finansiniams interesams kenkiantį sukčiavimą ir

               (c)derina savo veiksmus, skirtus Sąjungos finansiniams interesams apsaugoti nuo sukčiavimo, su valstybėmis narėmis ir Komisija.

               2.Šveicarija imasi priemonių, lygiaverčių pagal SESV 325 straipsnio 4 dalį Sąjungos priimtoms ir šio susitarimo pasirašymo momentu galiojančioms priemonėms.

               Abipusiu sutarimu Šalys gali nuspręsti imtis priemonių, lygiaverčių vėliau pagal šį straipsnį Sąjungos priimtoms priemonėms.

               7 straipsnis

               Komisijos (OLAF) atliekami patikrinimai ir inspektavimai vietoje

               Nedarydama poveikio savo teisėms pagal Reglamento (ES) Nr. 514/2014 5 straipsnio 8 dalį, Komisija (Europos kovos su sukčiavimu tarnyba, OLAF) įgaliojama, laikantis Reglamente (Euratomas, EB) Nr. 2185/96 nustatytų sąlygų ir reikalavimų, Šveicarijos teritorijoje atlikti patikrinimus ir inspektavimus vietoje, susijusius su VSF sienų ir vizų priemone.

               Šveicarijos valdžios institucijos padeda atlikti patikrinimus ir inspektavimus vietoje, kurie valdžios institucijų pageidavimu gali būti atliekami kartu su jomis.

               8 straipsnis

               Audito Rūmai

               Kaip nustatyta SESV 287 straipsnio 3 dalyje ir Reglamento (ES, Euratomas) Nr. 966/2012 pirmos dalies X antraštinės dalies 1 skyriuje, Audito Rūmai turi galimybę atlikti auditą vietoje bet kurios įstaigos, Šveicarijos teritorijoje Sąjungos vardu tvarkančios su VSF sienų ir vizų priemone susijusias pajamas arba išlaidas, patalpose, taip pat bet kurio išmokas iš biudžeto gavusio fizinio arba juridinio asmens patalpose.

               Audito Rūmai auditą Šveicarijoje atlieka kartu su nacionalinėmis audito įstaigomis arba, jei šios įstaigos neturi reikiamų įgaliojimų, su kompetentingomis nacionalinėmis tarnybomis. Audito Rūmai ir Šveicarijos nacionalinės audito įstaigos bendradarbiauja, vadovaudamiesi pasitikėjimo principu ir išlaikydami nepriklausomumą. Šios įstaigos arba tarnybos Audito Rūmus informuoja, ar ketina dalyvauti atliekant auditą.

               Kaip nustatyta Reglamento (ES) Nr. 514/2014 5 straipsnio 7 dalyje ir šio susitarimo 7 straipsnyje, Audito Rūmai turi bent tokias pat teises kaip Komisija.

               9 straipsnis

               Viešieji pirkimai

               Šveicarija savo viešųjų pirkimų nacionalinę teisę taiko remdamasi Pasaulio prekybos organizacijos steigimo sutarties (Sutarties dėl viešųjų pirkimų)
                  8
                4 priedu ir Susitarimu tarp Europos bendrijos ir Šveicarijos Konfederacijos dėl Vyriausybės vykdomų viešųjų pirkimų tam tikrų aspektų
                  9
               .

               Šveicarija pateikia Komisijai savo viešųjų pirkimų procedūrų aprašą.

               Be to, informaciją apie taikomas viešųjų pirkimų procedūras ji pateikia kiekvienoje metinėje įgyvendinimo ataskaitoje, nurodytoje Reglamento (ES) Nr. 514/2014 54 straipsnyje.

               10 straipsnis

               Finansiniai įnašai

               1.Šveicarija metinius mokėjimus į VSF sienų ir vizų priemonės biudžetą už 2016–2018 m. atlieka pagal toliau pateikiamą lentelę:

               (visos sumos EUR)

                        2016 m.

                        2017 m.

                        2018 m.

                        Šveicarija

                        25 106 140

                        25 106 140

                        25 106 140

               2.Šveicarijos 2019 m. ir 2020 m. įnašai apskaičiuojami pagal jos bendrąjį vidaus produktą (BVP) kaip visų taikant VSF sienų ir vizų priemonę dalyvaujančių valstybių BVP procentinė dalis pagal priede pateiktą formulę.

               3.Šiame straipsnyje nurodytus finansinius įnašus Šveicarija moka nepriklausomai nuo Reglamento (ES) Nr. 514/2014 14 straipsnyje nurodytos nacionalinės programos priėmimo datos.

               11 straipsnis

               Finansinių įnašų naudojimas

               1.Bendra 2016 m. ir 2017 m. metinių mokėjimų suma paskirstoma taip:

               (a)75 % Reglamento (ES) Nr. 515/2014 8 straipsnyje nurodytai laikotarpio vidurio peržiūrai;

               (b)15 % Reglamento (ES) Nr. 515/2014 15 straipsnyje nurodytoms IT sistemoms plėtoti su sąlyga, kad iki 2017 m. birželio 30 d. bus priimti atitinkami Sąjungos teisėkūros procedūra priimami teisės aktai;

               (c)10 % Reglamento (ES) Nr. 515/2014 13 straipsnyje nurodytiems Sąjungos veiksmams ir Reglamento (ES) Nr. 515/2014 14 straipsnyje nurodytai paramai ekstremaliosios situacijos atveju.

               Jei b punkte nurodyta suma nėra skirta ar išleista, Komisija, taikydama Reglamento (ES) Nr. 515/2014 5 straipsnio 5 dalies b punkto antroje pastraipoje nustatytą procedūrą, perskiria ją Reglamento (ES) Nr. 515/2014 7 straipsnyje nurodytiems konkretiems veiksmams.

               Jei šis susitarimas neįsigalioja arba nepradedamas laikinai taikyti iki 2017 m. birželio 1 d., visas Šveicarijos įnašas naudojamas pagal šio straipsnio 2 dalį.

               2.Bendra 2018 m., 2019 m. ir 2020 m. metinių mokėjimų suma paskirstoma taip:

               (a)40 % Reglamento (ES) Nr. 515/2014 7 straipsnyje nurodytiems konkretiems veiksmams;

               (b)50 % Reglamento (ES) Nr. 515/2014 15 straipsnyje nurodytoms IT sistemoms plėtoti su sąlyga, kad iki 2018 m. gruodžio 31 d. bus priimti atitinkami Sąjungos teisėkūros procedūra priimami teisės aktai;

               (c)10 % Reglamento (ES) Nr. 515/2014 13 straipsnyje nurodytiems Sąjungos veiksmams ir Reglamento (ES) Nr. 515/2014 14 straipsnyje nurodytai paramai ekstremaliosios situacijos atveju.

               Jei b punkte nurodyta suma nėra skirta ar išleista, Komisija, taikydama Reglamento (ES) Nr. 515/2014 5 straipsnio 5 dalies b punkto antroje pastraipoje nustatytą procedūrą, perskiria ją Reglamento (ES) Nr. 515/2014 7 straipsnyje nurodytiems konkretiems veiksmams.

               3.Laikotarpio vidurio peržiūrai, Sąjungos veiksmams, konkretiems veiksmams ar IT sistemų plėtotės programai skirtos papildomos sumos naudojamos taikant atitinkamą procedūrą, kuri nustatyta vienoje iš toliau nurodytų nuostatų:

               (a)Reglamento (ES) Nr. 514/2014 6 straipsnio 2 dalyje;

               (b)Reglamento (ES) Nr. 515/2014 8 straipsnio 7 dalyje;

               (c)Reglamento (ES) Nr. 515/2014 7 straipsnio 3 dalyje;

               (d)Reglamento (ES) Nr. 515/2014 15 straipsnio antroje pastraipoje.

               4.
                     Kasmet Komisija gali panaudoti iki 181 424 EUR Šveicarijos atliktų mokėjimų administracinėms išlaidoms, susijusioms su darbuotojais arba išorės darbuotojais, reikalingais padėti Šveicarijai įgyvendinti Reglamentą (ES) Nr. 515/2014 ir šį susitarimą, finansuoti.

               12 straipsnis

               Konfidencialumas

               Pagal šį susitarimą bet kokia forma perduota arba gauta informacija laikoma profesine paslaptimi ir saugoma taip pat, kaip analogiška informacija saugoma Sąjungos institucijoms taikomomis nuostatomis ir Šveicarijos įstatymais. Tokia informacija teikiama tik tiems asmenims, kuriems ją reikia žinoti vykdant pareigas Sąjungos institucijose, valstybėse narėse ar Šveicarijoje, ir gali būti panaudota tik veiksmingos Šalių finansinių interesų apsaugos tikslais.

               13 straipsnis

               Atsakingos institucijos paskyrimas

               1.
                     Šveicarija Komisijai praneša apie oficialų atsakingos institucijos, atsakingos už išlaidų, susijusių su VSF sienų ir vizų priemone, valdymą ir kontrolę, paskyrimą ministerijų lygiu kuo greičiau po to, kai patvirtinama nacionalinė programa.

               2.
                     Institucija paskiriama, kaip nurodyta 1 dalyje, jeigu ji atitinka Reglamente (ES) Nr. 514/2014 arba juo remiantis nustatytus paskyrimo kriterijus, susijusius su vidaus aplinka, kontrole, informavimu bei komunikacija ir stebėsena.

               3.
                     Atsakingos institucijos paskyrimas grindžiamas audito įstaigos, kuri gali būti audito institucija ir kuri įvertina, ar atsakinga institucija atitinka paskyrimo kriterijus, nuomone. Ta įstaiga gali būti savarankiška valstybės institucija, atsakinga už administravimo stebėseną, vertinimą ir auditą. Audito įstaiga veikia nepriklausomai nuo atsakingos institucijos ir vykdo savo darbą pagal tarptautiniu mastu pripažintus audito standartus. Šveicarija savo sprendimą dėl paskyrimo gali pagrįsti remdamasi informacija apie tai, ar valdymo ir kontrolės sistemos iš esmės yra tos pačios, kurios buvo ankstesniu laikotarpiu, ir ar jos veikė veiksmingai. Jeigu esami audito ir kontrolės rezultatai rodo, kad paskirtoji įstaiga nebeatitinka paskyrimo kriterijų, Šveicarija imasi būtinų priemonių siekdama užtikrinti, kad tos įstaigos užduočių vykdymo trūkumai būtų pašalinti, be kita ko, gali panaikinti paskyrimą.

               14 straipsnis

               Finansinių metų apibrėžtis

               Šiame susitarime finansiniai metai, nurodyti Reglamento (ES, Euratomas) Nr. 966/2012 60 straipsnio 5 dalyje, apima nuo N-1 metų spalio 16 d. iki N metų spalio 15 d. į atsakingos institucijos sąskaitas įrašytas apmokėtas išlaidas ir gautas pajamas.

               15 straipsnis

               Išlaidų tinkamumas finansuoti

               Nukrypstant nuo Reglamento (ES) Nr. 514/2014 17 straipsnio 3 dalies b punkto ir 4 dalies, išlaidos, kurias atsakinga institucija apmokėjo iki ją oficialiai paskiriant pagal šio susitarimo 13 straipsnį, yra tinkamos finansuoti, jeigu anksčiau taikytos valdymo ir kontrolės sistemos iš esmės yra tokios pačios kaip tos, kurios galioja oficialiai paskyrus atsakingą instituciją.

               16 straipsnis

               Metinio likučio mokėjimo prašymas

               1.
                     Šveicarija iki kitų metų, einančių po finansinių metų, vasario 15 d. pateikia Komisijai dokumentus ir informaciją, kurių reikalaujama pagal Reglamento (ES, Euratomas) Nr. 966/2012 60 straipsnio 5 dalies pirmos pastraipos b ir c punktus.

               Nukrypstant nuo Reglamento (ES) Nr. 514/2014 44 straipsnio 1 dalies ir pagal Reglamento (ES, Euratomas) Nr. 966/2012 60 straipsnio 5 dalies trečią pastraipą Šveicarija iki kitų metų, einančių po finansinių metų, kovo 15 d. pateikia Komisijai nuomonę, nurodytą Reglamento (ES, Euratomas) Nr. 966/2012 60 straipsnio 5 dalies antroje pastraipoje.

               Šioje dalyje nurodyti pateikti dokumentai laikomi metinio likučio mokėjimo prašymu.

               2.
                     1 dalyje nurodyti dokumentai rengiami pagal Komisijos patvirtintus pavyzdžius, remiantis Reglamento (ES) Nr. 514/2014 44 straipsnio 3 dalimi.

               17 straipsnis

               Įgyvendinimo ataskaita

               Nukrypstant nuo Reglamento (ES) Nr. 514/2014 54 straipsnio 1 dalies ir pagal Reglamento (ES, Euratomas) Nr. 966/2012 60 straipsnio 5 dalies trečią pastraipą Šveicarija kasmet (iki 2022 m. imtinai) iki vasario 15 d. Komisijai pateikia metinę nacionalinės programos įgyvendinimo ankstesniais finansiniais metais ataskaitą ir gali atitinkamu lygiu paskelbti šią informaciją.

               Pirmoji metinė nacionalinės programos įgyvendinimo ataskaita pateikiama vasario 15 d. po šio susitarimo įsigaliojimo arba jo laikino taikymo pradžios.

               Pirmoji ataskaita apima visus finansinius metus nuo 2014 m. iki finansinių metų, einančių prieš pirmąją metinę ataskaitą, kurią reikėjo pateikti pagal antrą pastraipą.

               Šveicarija galutinę nacionalinės programos įgyvendinimo ataskaitą pateikia ne vėliau kaip 2023 m. gruodžio 31 d.

               18 straipsnis

               Elektroninio keitimosi duomenimis sistema

               Pagal Reglamento (ES) Nr. 514/2014 24 straipsnio 5 dalį visa oficialia informacija Šveicarija ir Komisija keičiasi naudodamosi Komisijos šiuo tikslu pateikta elektroninio keitimosi duomenimis sistema.

               19 straipsnis

               Įsigaliojimas

               1.Šio susitarimo depozitaras yra Sąjungos Tarybos generalinis sekretorius.

               2.Šį susitarimą Šalys patvirtina pagal savo nustatytas procedūras. Jos viena kitai praneša apie tų procedūrų užbaigimą.

               3.Šis susitarimas įsigalioja pirmą mėnesio, einančio po to, kai pateikiamas paskutinis 2 dalyje nurodytas pranešimas, dieną.

               4.Nedarant poveikio konstituciniams reikalavimams, Šalys pradeda laikinai taikyti šį susitarimą, išskyrus jo 5 straipsnį, kitą dieną po jo pasirašymo.

               20 straipsnis

               Galiojimas ir nutraukimas

               1.Sąjunga arba Šveicarija gali šį susitarimą nutraukti, apie savo sprendimą pranešusios kitai Šaliai. Susitarimas nustoja galioti praėjus trims mėnesiams po tokio pranešimo dienos. Nutraukimo metu vykdyti projektai ir veikla tęsiami laikantis šiame susitarime nustatytų sąlygų. Abipusiu sutarimu Šalys sprendžia kitų susitarimo nutraukimo pasekmių klausimą.

               2.Šis susitarimas nutraukiamas, kai nutraukiamas Asociacijos susitarimas su Šveicarija pagal to susitarimo 7 straipsnio 4 dalį, 10 straipsnio 3 dalį arba 17 straipsnį.

               21 straipsnis

               Kalbos

               Šis susitarimas sudaromas vienu originaliu egzemplioriumi anglų, bulgarų, čekų, danų, estų, graikų, ispanų, italų, kroatų, latvių, lietuvių, lenkų, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis; visi tekstai yra vienodai autentiški.

               PRIEDAS

               Formulė, skirta 2019 m. ir 2020 m. finansiniams įnašams apskaičiuoti, ir mokėjimo duomenys

               (1)Reglamento (ES) Nr. 515/2014 5 straipsnio 7 dalies antroje ir trečioje pastraipose nurodyti Šveicarijos 2019 m. ir 2020 m. finansiniai įnašai į VSF sienų ir vizų priemonę apskaičiuojami taip:

               galutiniai Šveicarijos kiekvienų metų nuo 2013 m. iki 2017 m. bendrojo vidaus produkto (BVP) duomenys, turimi 2019 m. kovo 31 d., padalijami iš visų valstybių, dalyvaujančių VSF sienų ir vizų priemonės veikloje, BVP sumos atitinkamais metais. 2013–2017 m. penkių procentinių dalių vidurkis taikomas 2014–2019 m. VSF sienų ir vizų priemonės faktinių metinių asignavimų ir 2020 m. VSF sienų ir vizų priemonės metinių įsipareigojimų asignavimų, įtrauktų į Komisijos priimtą 2020 m. finansinių metų Europos Sąjungos bendrojo biudžeto projektą, sumai ir taip gaunama visa Šveicarijos per visą VSF sienų ir vizų priemonės įgyvendinimo laikotarpį mokėtina suma. Iš šios sumos atimami faktiškai pagal šio susitarimo 10 straipsnio 1 dalį Šveicarijos atlikti metiniai mokėjimai ir taip gaunama bendra jos 2019 m. ir 2020 m. įnašų suma. Pusė šios sumos mokama 2019 m., likusi pusė – 2020 m.

               (2)Finansinis įnašas mokamas eurais.

               (3)Šveicarija savo finansinį įnašą sumoka ne vėliau kaip per 45 dienas nuo debetinio dokumento gavimo. Pavėlavusi sumokėti įmoką Šveicarija nuo įmokos mokėjimo dienos turi mokėti delspinigius nuo nesumokėtos sumos. Delspinigiai apskaičiuojami pagal Europos Centrinio Banko savo pagrindinėms refinansavimo operacijoms taikomą normą, kuri skelbiama Europos Sąjungos oficialiojo leidinio C serijoje ir kuri galiojo mėnesio, kurį sueina mokėjimo terminas, pirmą kalendorinę dieną, padidinus ją 3,5 procentinio punkto.

                     (1)

                        OL L 53, 2008 2 27, p. 52.

                     (2)

                        2014 m. balandžio 16 d. Europos Parlamento ir Tarybos reglamentas (ES) Nr. 515/2014, kuriuo kaip Vidaus saugumo fondo dalis nustatoma išorės sienų ir vizų finansinės paramos priemonė ir panaikinamas Sprendimas Nr. 574/2007/EB (OL L 150, 2014 5 20, p. 143).

                     (3)

                        2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (OL L 150, 2014 5 20, p. 112).

                     (4)

                        2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1), su paskutiniais pakeitimais, padarytais 2014 m. gegužės 15 d. Reglamentu (ES, Euratomas) Nr. 547/2014 (OL L 163, 2014 5 29, p. 18).

                     (5)

                        Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).

                     (6)

                        Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).

                     (7)

                        2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

                     (8)

                        OL L 336, 1994 12 23, p. 273.

                     (9)

                        OL L 114, 2002 4 30, p. 430.


               EUROPOS KOMISIJA
            Briuselis, 2018 02 19
            COM(2018) 72 final
            2018/0034(NLE)
            Pasiūlymas
            TARYBOS SPRENDIMAS
            dėl Europos Sąjungos ir Maroko Karalystės mokslinio ir technologinio bendradarbiavimo susitarimo, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymo Europos Sąjungos vardu ir laikino taikymo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Atsižvelgiant į Komisijos pateiktą pasiūlymą dėl SESV 185 straipsniu grindžiamos partnerystės PRIMA
                     1
                  , priimtas Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA)
                     2
                  .

                  PRIMA tikslas – įgyvendinti jungtinę programą siekiant skatinti mokslinių tyrimų ir inovacijų gebėjimus ir plėtoti žinias bei bendrus novatoriškus sprendimus, kad būtų didinamas žemės ūkio ir maisto pramonės sistemų ir integruoto vandens išteklių tiekimo bei valdymo Viduržemio jūros regione veiksmingumas, sauga, saugumas ir tvarumas. Partnerystėje PRIMA vienodomis sąlygomis dalyvaus mokslinės, valdymo ir finansinės integracijos tvirtai įsipareigojusios siekti kelios valstybės narės ir trečiosios šalys (PRIMA dalyvaujančios valstybės).

                  2014 m. rugsėjo 26 d. raštu savo norą dalyvauti partnerystėje PRIMA dalyvaujančios valstybės teisėmis pareiškė ir partnerystei iš viso skirti 40 mln. EUR finansinį įnašą įsipareigojo Maroko Karalystė (toliau – Marokas).

                  Siekiant suteikti galimybę Marokui dalyvauti partnerystėje PRIMA tokiomis pačiomis sąlygomis kaip valstybės narės ir programos „Horizontas 2020“ asocijuotosios trečiosios šalys, reikia tarptautinio susitarimo su Sąjunga, pagal kurį Marokui būtų taikoma Sprendimu (ES) 2017/1324 nustatyta teisinė tvarka.

                  2017 m. gegužės 30 d. Taryba įgaliojo Komisiją Sąjungos vardu pradėti derybas su Maroku dėl tarptautinio Sąjungos ir Maroko susitarimo, kuriuo išdėstomos Maroko dalyvavimo partnerystėje PRIMA sąlygos, jei bus priimtas Sprendimas (ES) 2017/1324.

                  2017 m. birželio 26 d. pradėtos derybos sėkmingai užbaigtos 2018 m. sausio 22 d., kai Susitarimo projekto tekstą parafavo būsimo Susitarimo Šalių vyriausieji derybininkai. Prie šio pasiūlymo pridedamas Susitarimo projektas atitinka Tarybos duotus derybinius nurodymus. Jame visų pirma nustatyta, kad sąlygos, kuriomis Marokas dalyvauja partnerystėje PRIMA, yra pateikiamos Sprendime (ES) 2017/1324, ir taip daroma tiesioginė nuoroda į Sąjungos teisėkūros procedūra priimtą aktą.

                  Siekiant apsaugoti Sąjungos finansinius interesus, ypač Komisijos, Europos kovos su sukčiavimu tarnybos, Audito Rūmų ir partnerystės PRIMA įgyvendinimo struktūros įgaliojimus atlikti auditą ir tyrimą pagal taikytinus Sąjungos teisės aktus, Susitarime daromos konkrečios nuorodos į aktualias Sprendimo (ES) 2017/1324 nuostatas, o Susitarimo Šalys įpareigojamos teikti visą būtiną pagalbą, kad tos nuostatos būtų įgyvendinamos. Be to, būsimame Susitarime iškelta sąlyga Šalims susitarti dėl išsamios pagalbos teikimo tvarkos, nes tokia tvarka būtina, kad Šalys pagal Susitarimą galėtų bendradarbiauti.

               Siekiant sudaryti sąlygas Maroko mokslininkams pasinaudoti kuo didesne kvietimų, paskelbtų pagal pirmąjį 2018 m. partnerystės PRIMA metinį darbo planą
                  3
               , nauda, pasirašytą Susitarimą numatoma laikinai taikyti. Šiame metiniame darbo plane jau išsamiai išdėstytos šalyje, kuri įgyvendinant šį planą tampa dalyvaujančia valstybe (pvz., Maroke), įsisteigusių juridinių asmenų tinkamumo dalyvauti programoje ir gauti finansavimą sąlygos. Pagal Sprendimo (ES) 2017/1324 7 straipsnio 2 dalį sprendimas dėl tinkamumo dalyvauti priimamas kvietimo termino dieną; partnerystės PRIMA metiniame darbo plane nurodyta, kad tokia diena – 2018 m. balandžio 17 d. Atsižvelgdamas į šias aplinkybes ir siekdamas savo šalies mokslininkams suteikti galimybę pasinaudoti visa minėtų kvietimų teikiama nauda, per derybas Marokas pareiškė esąs pasirengęs Susitarimą laikinai taikyti.

               •Suderinamumas su toje pačioje politikos srityje galiojančiomis nuostatomis

                  Partnerystės PRIMA poveikio vertinimo ataskaitoje
                     4
                   rašoma, kad galimybė partnerystėje PRIMA dalyvauti trečiosioms šalims, pavyzdžiui, Marokui, dera su tarptautinio bendradarbiavimo mokslinių tyrimų ir inovacijų srityje tikslais, nustatytais 2012 m. Komisijos komunikate „ES tarptautinio bendradarbiavimo mokslinių tyrimų ir inovacijų srityje stiprinimas ir koncentravimas. Strateginis požiūris“
                     5
                   ir bendrojoje programoje „Horizontas 2020“, kuria skatinamas bendradarbiavimas su trečiosiomis šalimis mokslo, technologijų ir inovacijų srityse, siekiant spręsti pasaulinius visuomenės uždavinius ir remti Sąjungos išorės politikos kryptis. Susitarimas dera ir su galiojančiu Europos ir Viduržemio jūros šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją
                     6
                  , kuriame numatytas Sąjungos ir Maroko bendradarbiavimas mokslo, technikos ir technologijų srityse, ir su Europos bendrijos ir Maroko Karalystės mokslinio ir techninio bendradarbiavimo susitarimu
                     7
                  , kuriuo skatinama Šalių mokslinio ir technologinio bendradarbiavimo veikla bendrų interesų srityse.

               •Suderinamumas su kitomis Sąjungos politikos sritimis

                  Partnerystės PRIMA įgyvendinimas glaudžiai bendradarbiaujant su trečiosiomis šalimis, pavyzdžiui, Maroku, taip pat dera su kitomis Sąjungos politikos sritimis, pavyzdžiui, migracijos, vystymosi ir kaimynystės politika, ir yra svarbus jų atžvilgiu.

               2.TEISINIAI pasiūlymo aspektai

                  Tarybos sprendimo pasiūlymas grindžiamas Sutarties dėl Europos Sąjungos veikimo 186 straipsniu ir 218 straipsnio 5 dalimi.

               4.POVEIKIS BIUDŽETUI

                  Kartu su šiuo sprendimu pateikiamoje finansinėje teisės akto pasiūlymo pažymoje nurodytas numatomas poveikis biudžetui.

               Atsižvelgdama į pirmiau išdėstytus faktus, Komisija siūlo Tarybai:

               – nuspręsti dėl Susitarimo pasirašymo Sąjungos vardu ir laikino taikymo;

               – įgalioti Susitarimo derybininką Sąjungos vardu pasirašyti Europos Sąjungos ir Maroko Karalystės mokslinio ir technologinio bendradarbiavimo susitarimą, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos.

               2018/0034 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Maroko Karalystės mokslinio ir technologinio bendradarbiavimo susitarimo, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymo Europos Sąjungos vardu ir laikino taikymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 5 dalimi,

               atsižvelgdama į Europos Komisijos pasiūlymą,

               kadangi:

               (1)Europos Parlamento ir Tarybos sprendime (ES) 2017/1324
                  8
                numatyta, kad Sąjunga dalyvauja kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               (2)PRIMA tikslas – įgyvendinti jungtinę programą siekiant skatinti mokslinių tyrimų ir inovacijų gebėjimus ir plėtoti žinias bei bendrus novatoriškus sprendimus, kad būtų didinamas žemės ūkio ir maisto pramonės sistemų ir integruoto vandens išteklių tiekimo bei valdymo Viduržemio jūros regione veiksmingumas, sauga, saugumas ir tvarumas;

               (3)partnerystėje PRIMA vienodomis sąlygomis dalyvaus mokslinės, valdymo ir finansinės integracijos tvirtai įsipareigojusios siekti kelios valstybės narės ir trečiosios šalys (PRIMA dalyvaujančios valstybės);

               (4)Maroko Karalystė (toliau – Marokas) pareiškė norą tapti PRIMA dalyvaujančia valstybe ir dalyvauti joje tokiomis pačiomis sąlygomis kaip valstybės narės ir programos „Horizontas 2020“ asocijuotosios trečiosios šalys, dalyvaujančios partnerystėje PRIMA;

               (5)pagal Sprendimo (ES) 2017/1324 1 straipsnio 2 dalį Marokas taps partnerystėje PRIMA dalyvaujančia valstybe, jei su Sąjunga bus sudarytas tarptautinis mokslinio ir technologinio bendradarbiavimo susitarimas, kuriuo išdėstomos Maroko dalyvavimo partnerystėje PRIMA sąlygos;

               (6)2017 m. gegužės 30 d. Taryba įgaliojo Komisiją Sąjungos vardu pradėti derybas su Maroku dėl tarptautinio susitarimo, kuriuo išdėstomos Maroko dalyvavimo partnerystėje PRIMA sąlygos, jei bus priimtas Sprendimas (ES) 2017/1324. Sėkmingai užbaigus derybas, Susitarimas buvo parafuotas;

               (7)todėl Susitarimas turėtų būti Sąjungos vardu pasirašytas su sąlyga, kad jis bus sudarytas vėliau;

               (8)kad Marokas partnerystėje PRIMA galėtų dalyvauti kuo greičiau, Susitarimas turėtų būti laikinai taikomas,

               PRIĖMĖ ŠĮ SPRENDIMĄ:

               1 straipsnis

               Sąjungos vardu patvirtinamas Europos Sąjungos ir Maroko Karalystės mokslinio ir technologinio bendradarbiavimo susitarimo, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymas su sąlyga, kad minėtas susitarimas bus sudarytas.

               Susitarimo, kuris turi būti pasirašytas, tekstas pridedamas prie šio sprendimo.

               2 straipsnis

               Tarybos generalinis sekretoriatas parengia įgaliojamąjį raštą, kuriuo Susitarimo derybininko nurodytam (-iems) asmeniui (-ims) suteikiami įgaliojimai pasirašyti Susitarimą su sąlyga, kad jis bus sudarytas.

               3 straipsnis

               Remiantis Susitarimo 4 straipsniu, Susitarimas, kol jis įsigalios, laikinai taikomas nuo jo pasirašymo dienos.

               4 straipsnis

               Šis sprendimas įsigalioja [jo priėmimo dieną].

               Priimta Briuselyje

                     Tarybos vardu

                     Pirmininkas

               FINANSINĖ TEISĖS AKTO PASIŪLYMO PAŽYMA

               1.PASIŪLYMO (INICIATYVOS) STRUKTŪRA

               1.1.Pasiūlymo (iniciatyvos) pavadinimas

               1.2.Atitinkama (-os) politikos sritis (-ys) VGV / VGB sistemoje

               1.3.Pasiūlymo (iniciatyvos) pobūdis

               1.4.Tikslas (-ai)

               1.5.Pasiūlymo (iniciatyvos) pagrindas

               1.6.Trukmė ir finansinis poveikis

               1.7.Numatytas (-i) valdymo būdas (-ai)

               2.VALDYMO PRIEMONĖS

               2.1.Stebėsenos ir atskaitomybės taisyklės

               2.2.Valdymo ir kontrolės sistema

               2.3.Sukčiavimo ir pažeidimų prevencijos priemonės

               3.NUMATOMAS PASIŪLYMO (INICIATYVOS) FINANSINIS POVEIKIS

               3.1.Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės)

               3.2.Numatomas poveikis išlaidoms

               3.2.1.Numatomo poveikio išlaidoms santrauka

               3.2.2.Numatomas poveikis veiklos asignavimams

               3.2.3.Numatomas poveikis administracinio pobūdžio asignavimams

               3.2.4.Suderinamumas su dabartine daugiamete finansine programa

               3.2.5.Trečiųjų šalių įnašai

               3.3.Numatomas poveikis įplaukoms

               FINANSINĖ TEISĖS AKTO PASIŪLYMO PAŽYMA

               1.PASIŪLYMO (INICIATYVOS) STRUKTŪRA

               1.1.Pasiūlymo (iniciatyvos) pavadinimas

                  Pasiūlymas dėl Tarybos sprendimo dėl Europos Sąjungos ir Maroko Karalystės mokslinio ir technologinio bendradarbiavimo susitarimo, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymo Sąjungos vardu ir laikino taikymo

               1.2.Atitinkama (-os) politikos sritis (-ys) VGV / VGB sistemoje
                  9

                  08 antraštinė dalis. Moksliniai tyrimai ir inovacijos, bendroji programa „Horizontas 2020“

               1.3.Pasiūlymo (iniciatyvos) pobūdis

               ☑ Pasiūlymas (iniciatyva) susijęs (-usi) su nauja priemone

               ◻ Pasiūlymas (iniciatyva) susijęs (-usi) su nauja priemone, kuri bus priimta įgyvendinus bandomąjį projektą ir (arba) atlikus parengiamuosius veiksmus
                  10

               ◻ Pasiūlymas (iniciatyva) susijęs (-usi) su esamos priemonės galiojimo pratęsimu

               ◻ Pasiūlymas (iniciatyva) susijęs (-usi) su priemone, perorientuota į naują priemonę

               1.4.Tikslas (-ai)

               1.4.1.Komisijos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva)

                  Šia iniciatyva siekiama sudaryti sąlygas Marokui tapti dalyvaujančia valstybe partnerystėje PRIMA, kurios strateginis tikslas – kurti mokslinių tyrimų ir inovacijų gebėjimus ir plėtoti žinias bei bendrus novatoriškus žemės ūkio ir maisto pramonės sistemų sprendimus, kad jie taptų tvarūs, ir integruoto vandens išteklių tiekimo ir valdymo Viduržemio jūros regione sprendimus, kuriuos taikant tos sistemos ir tas vandens išteklių tiekimas ir valdymas taptų atsparesni klimato poveikiui, rezultatyvesni, ekonomiškai efektyvesni ir aplinkosaugos bei socialiniu požiūriu tvaresni, ir prisidėti prie vandens trūkumo, apsirūpinimo maistu saugumo, mitybos, sveikatos, gerovės ir migracijos problemų sprendimo pačiose jų ištakose.

               1.4.2.Konkretus (-ūs) tikslas (-ai) ir atitinkama VGV / VGB veikla

                  Kad būtų pasiekti partnerystės PRIMA tikslai, ją drauge vienodomis sąlygomis vykdys kelios valstybės narės ir trečiosios šalys. Siekiant suteikti galimybę Marokui dalyvauti partnerystėje PRIMA tokiomis pačiomis sąlygomis kaip valstybės narės ir programos „Horizontas 2020“ asocijuotosios trečiosios šalys, reikia tarptautinio susitarimo su Sąjunga, pagal kurį Marokui būtų taikoma Sprendimu (ES) 2017/1324 nustatyta teisinė tvarka.

               1.4.3.Numatomas (-i) rezultatas (-ai) ir poveikis

               Nurodyti poveikį, kurį pasiūlymas (iniciatyva) turėtų padaryti tiksliniams gavėjams (tikslinėms grupėms).

                  Pasinaudojęs šia iniciatyva Marokas galės dalyvauti partnerystėje PRIMA tokiomis pačiomis sąlygomis kaip valstybės narės ir programos „Horizontas 2020“ asocijuotosios trečiosios šalys. Pagal Sprendimo (ES) 2017/1324 nuostatas projektuose, finansuojamuose iš ES biudžeto, dalyvaujantys Maroko juridiniai asmenys savaime galėtų prašyti ES lėšų.

               1.4.4.Rezultatų ir poveikio rodikliai

               Nurodyti pasiūlymo (iniciatyvos) įgyvendinimo stebėjimo rodiklius.

                  Šios iniciatyvos tikslas suteikti Marokui galimybę dalyvauti partnerystėje PRIMA. Todėl šios iniciatyvos rezultatų ir poveikio rodikliai yra glaudžiai susieti su atitinkamame Komisijos pasiūlyme
                     11
                   nustatytais visos partnerystės PRIMA rezultatų ir poveikio rodikliais.

               1.5.Pasiūlymo (iniciatyvos) pagrindas

               1.5.1.Trumpalaikiai arba ilgalaikiai poreikiai

                  Žr. minėtą Komisijos pasiūlymą dėl SESV 185 straipsniu grindžiamos partnerystės PRIMA ir prie šio Komisijos pasiūlymo pridedamą partnerystės PRIMA poveikio vertinimo ataskaitą
                     12
                  .

               1.5.2.Papildoma ES dalyvavimo nauda

                  Žr. minėtą Komisijos pasiūlymą dėl SESV 185 straipsniu grindžiamos partnerystės PRIMA.

               1.5.3.Panašios patirties išvados

                  Ši iniciatyva neturi precedentų, nes partnerystė PRIMA – pirma partnerystė, sukurta tam, kad trečiosios šalys, kurios nėra bendrosios ES mokslinių tyrimų programos asocijuotosios šalys, galėtų joje dalyvauti tokiomis pačiomis sąlygomis kaip valstybės narės, tačiau tam jos turi su Sąjunga sudaryti tarptautinius susitarimus.

               1.5.4.Suderinamumas ir galima sąveika su kitomis atitinkamomis priemonėmis

                  Žr. minėtą Komisijos pasiūlymą dėl SESV 185 straipsniu grindžiamos partnerystės PRIMA.

               1.6.Trukmė ir finansinis poveikis

               ☑ Pasiūlymo (iniciatyvos) trukmė ribota

               –☑
                     Pasiūlymas (iniciatyva) galioja nuo Susitarimo laikino taikymo pradžios dienos, kol galioja Sprendimas (ES) 2017/1324 (2028 12 31).

               –☑
                     Finansinis poveikis nuo Susitarimo laikino taikymo pradžios dienos iki 2020 m. gruodžio 31 d. (Per šį laikotarpį turi būti parengta Susitarimo įgyvendinimo tvarka. Pasibaigus šiam laikotarpiui, veiklos pagal Susitarimą neplanuojama.)

               ◻ Pasiūlymo (iniciatyvos) trukmė neribota:

               –įgyvendinimo pradinis laikotarpis – nuo MMMM iki MMMM,

               –vėliau – visuotinis taikymas.

               1.7.Numatytas (-i) valdymo būdas (-ai)
                  13

               ◻ Tiesioginis valdymas, vykdomas Komisijos:

               –◻ padalinių, įskaitant Sąjungos delegacijų darbuotojus;

               –◻
                     vykdomųjų įstaigų.

               ◻ Pasidalijamasis valdymas kartu su valstybėmis narėmis.

               ☑ Netiesioginis valdymas, biudžeto vykdymo užduotis perduodant:

               –◻ trečiosioms šalims arba jų paskirtoms įstaigoms;

               –◻ tarptautinėms organizacijoms ir jų agentūroms (nurodyti);

               –◻ EIB ir Europos investicijų fondui;

               –◻ įstaigoms, nurodytoms Finansinio reglamento 208 ir 209 straipsniuose;

               –◻ viešosios teisės įstaigoms;

               –☑ įstaigoms, kurių veiklą reglamentuoja privatinė teisė, veikiančioms viešųjų paslaugų srityje, jeigu jos pateikia pakankamų finansinių garantijų;

               –◻ įstaigoms, kurių veiklą reglamentuoja valstybės narės privatinė teisė, kurioms pavesta įgyvendinti viešojo ir privačiojo sektorių partnerystę ir kurios pateikia pakankamų finansinių garantijų;

               –◻ asmenims, kuriems pavestas konkrečių BUSP veiksmų vykdymas pagal ES sutarties V antraštinę dalį ir kurie nurodyti atitinkamame pagrindiniame teisės akte.

               –Jei nurodomas daugiau kaip vienas valdymo būdas, išsamią informaciją pateikti šio punkto pastabų skiltyje.

               Pastabos

                  Sukuriamas naujas juridinis asmuo, kurio vienintelis uždavinys – partnerystės PRIMA įgyvendinimas. Per šią struktūrą bus teikiamas ES finansinis įnašas partnerystei PRIMA.

               2.VALDYMO PRIEMONĖS

               2.1.Stebėsenos ir atskaitomybės taisyklės

               Nurodyti dažnumą ir sąlygas.

                  Žr. ankstesnėse dalyse minėtą Komisijos pasiūlymą dėl SESV 185 straipsniu grindžiamos partnerystės PRIMA.

               2.2.Valdymo ir kontrolės sistema

               2.2.1.Nustatyta rizika

                  Žr. ankstesnėse dalyse minėtą Komisijos pasiūlymą dėl SESV 185 straipsniu grindžiamos partnerystės PRIMA.

               2.2.2.Informacija apie įdiegtą vidaus kontrolės sistemą

                  Žr. ankstesnėse dalyse minėtą Komisijos pasiūlymą dėl SESV 185 straipsniu grindžiamos partnerystės PRIMA.

               2.2.3.Kontrolės sąnaudų ir naudos apskaičiavimas ir numatomo klaidų rizikos lygio vertinimas

                  Žr. ankstesnėse dalyse minėtą Komisijos pasiūlymą dėl SESV 185 straipsniu grindžiamos partnerystės PRIMA.

               2.3.Sukčiavimo ir pažeidimų prevencijos priemonės

               Nurodyti dabartines arba numatytas prevencijos ir apsaugos priemones.

                  Siekiant apsaugoti Sąjungos finansinius interesus, ypač Komisijos, Europos kovos su sukčiavimu tarnybos, Audito Rūmų ir partnerystės PRIMA įgyvendinimo struktūros įgaliojimus atlikti auditą ir tyrimą pagal taikytinus Sąjungos teisės aktus, Susitarime, kurį sudarys Europos Sąjunga ir Marokas, daromos konkrečios nuorodos į aktualias Sprendimo (ES) 2017/1324 nuostatas, o Susitarimo Šalys įpareigojamos teikti visą būtiną pagalbą, kad tos nuostatos būtų įgyvendinamos. Be to, būsimame Susitarime iškelta sąlyga Šalims susitarti dėl išsamios pagalbos teikimo tvarkos, nes tokia tvarka būtina, kad Šalys pagal Susitarimą galėtų bendradarbiauti.

               3.NUMATOMAS PASIŪLYMO (INICIATYVOS) FINANSINIS POVEIKIS

               3.1.Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės)

               ·Dabartinės biudžeto eilutės

               Daugiametės finansinės programos išlaidų kategorijas ir biudžeto eilutes nurodyti eilės tvarka.

                        Daugiametės finansinės programos išlaidų kategorija

                        Biudžeto eilutė

                        Išlaidų
                        rūšis

                        Įnašas

                        1a išlaidų kategorija „Konkurencingumas augimui ir užimtumui skatinti“

                        DA / NDA
                           14

                        ELPA šalių
                           15

                        šalių kandidačių
                           16

                        trečiųjų šalių

                        pagal Finansinio reglamento 21 straipsnio 2 dalies b punktą

                        1a

                        08.01.05

                        NDA

                        TAIP

                        TAIP

                        NE

                        NE

               ·Prašomos sukurti naujos biudžeto eilutės

               Daugiametės finansinės programos išlaidų kategorijas ir biudžeto eilutes nurodyti eilės tvarka.

                        Daugiametės finansinės programos išlaidų kategorija

                        Biudžeto eilutė

                        Išlaidų
                        rūšis

                        Įnašas

                        Numeris
                        [Išlaidų kategorija………………………………]

                        DA / NDA

                        ELPA šalių

                        šalių kandidačių

                        trečiųjų šalių

                        pagal Finansinio reglamento 21 straipsnio 2 dalies b punktą

                        [XX.YY.YY.YY]

                        TAIP / NE

                        TAIP / NE

                        TAIP / NE

                        TAIP / NE

               3.2.Numatomas poveikis išlaidoms

               [Šią dalį pildyti naudojant

                  administracinio pobūdžio biudžeto duomenų apskaičiavimo lentelę

                (antrąjį šios finansinės pažymos priedo dokumentą), įkeltą į CISNET tarnybų tarpusavio konsultacijoms.]

               3.2.1.Numatomo poveikio išlaidoms santrauka

               EUR

                        Daugiametės finansinės programos
                        išlaidų kategorija

                        1a

                        „Konkurencingumas augimui ir užimtumui skatinti“

                        <RTD> GD

                        2018
                        m.
                           17

                        2019
                        m.

                        2020
                        m.

                        2021–2029 m.

                        IŠ VISO

                        • Veiklos asignavimai

                        Biudžeto eilutės numeris

                        Įsipareigojimai

                        (1)

                        Mokėjimai

                        (2)

                        Biudžeto eilutės numeris

                        Įsipareigojimai

                        (1a)

                        Mokėjimai

                        (2a)

                        Administracinio pobūdžio asignavimai, finansuojami iš konkrečių programų rinkinio lėšų
                           18

                        Biudžeto eilutės numeris 08.010501

                        (3)

                        23 000

                        23 000

                        23 000

                        69 000

                        IŠ VISO ASIGNAVIMŲ,
                        skirtų RTD GD

                        Įsipareigojimai

                        =1+1a +3

                        23 000

                        23 000

                        23 000

                        69 000

                        Mokėjimai

                        =2+2a

                        +3

                        23 000

                        23 000

                        23 000

                        69 000

                        • IŠ VISO veiklos asignavimų

                        Įsipareigojimai

                        (4)

                        Mokėjimai

                        (5)

                        • IŠ VISO administracinio pobūdžio asignavimų, finansuojamų iš konkrečių programų rinkinio lėšų

                        (6)

                        23 000

                        23 000

                        23 000

                        69 000

                        IŠ VISO asignavimų
                           pagal daugiametės finansinės programos
                        <1a> IŠLAIDŲ KATEGORIJĄ

                        Įsipareigojimai

                        =4+6

                        23 000

                        23 000

                        23 000

                        69 000

                        Mokėjimai

                        =5+6

                        23 000

                        23 000

                        23 000

                        69 000

               Jei pasiūlymas (iniciatyva) daro poveikį kelioms išlaidų kategorijoms:

                        • IŠ VISO veiklos asignavimų

                        Įsipareigojimai

                        (4)

                        Mokėjimai

                        (5)

                        • IŠ VISO administracinio pobūdžio asignavimų, finansuojamų iš konkrečių programų rinkinio lėšų

                        (6)

                        IŠ VISO asignavimų
                           pagal daugiametės finansinės programos
                        1–4 IŠLAIDŲ KATEGORIJAS
                        (Orientacinė suma)

                        Įsipareigojimai

                        =4+6

                        Mokėjimai

                        =5+6

                        Daugiametės finansinės programos
                        išlaidų kategorija

                        5

                        „Administracinės išlaidos“

               EUR

                        2018
                        m.
                           19

                        2019
                        m.

                        2020
                        m.

                        2021–2029
                        m.

                        IŠ VISO

                        <RTD> GD

                        •Žmogiškieji ištekliai

                        •Kitos administracinės išlaidos

                        4 600

                        4 600

                        4 600

                        13 800

                        IŠ VISO <RTD> GD

                        Asignavimai

                        4 600

                        4 600

                        4 600

                        13 800

                        IŠ VISO asignavimų
                           pagal daugiametės finansinės programos
                        5 IŠLAIDŲ KATEGORIJĄ

                        (Iš viso įsipareigojimų = Iš viso mokėjimų)

                        4 600

                        4 600

                        4 600

                        13 800

               EUR

                        2018
                        m.
                           20

                        2019
                        m.

                        2020
                        m.

                        2021–2029
                        m.

                        IŠ VISO

                        IŠ VISO asignavimų
                           pagal daugiametės finansinės programos
                        1–5 IŠLAIDŲ KATEGORIJAS

                        Įsipareigojimai

                        27 600

                        27 600

                        27 600

                        82 800

                        Mokėjimai

                        27 600

                        27 600

                        27 600

                        82 800

               3.2.2.Numatomas poveikis veiklos asignavimams

               –☑
                     Pasiūlymui (iniciatyvai) įgyvendinti veiklos asignavimai nenaudojami

               –◻
                     Pasiūlymui (iniciatyvai) įgyvendinti veiklos asignavimai naudojami taip:

               Įsipareigojimų asignavimai EUR

                        Nurodyti tikslus ir rezultatus

                        ⇩

                        N
                        metai

                        N+1
                        metai

                        N+2
                        metai

                        N+3
                        metai

                        Atsižvelgiant į poveikio trukmę įterpti reikiamą metų skaičių (žr. 1.6 punktą)

                        IŠ VISO

                        REZULTATAI

                        Rūšis
                           21

                        Vidutinės sąnaudos

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Skaičius

                        Sąnaudos

                        Bendras skaičius

                        Iš viso sąnaudų

                        1 KONKRETUS TIKSLAS
                           22
                         ...

                        - Rezultatas

                        - Rezultatas

                        - Rezultatas

                        1 konkretaus tikslo tarpinė suma

                        2 KONKRETUS TIKSLAS ...

                        - Rezultatas

                        2 konkretaus tikslo tarpinė suma

                        IŠ VISO SĄNAUDŲ

               3.2.3.Numatomas poveikis administracinio pobūdžio asignavimams

               3.2.3.1.Santrauka

               –◻
                     Pasiūlymui (iniciatyvai) įgyvendinti administracinio pobūdžio asignavimų nenaudojama

               –☑
                     Pasiūlymui (iniciatyvai) įgyvendinti administracinio pobūdžio asignavimai naudojami taip:

               EUR

                        2018
                        m.
                           23

                        2019
                        m.

                        2020
                        m.

                        2021–2029
                        m.

                        IŠ VISO

                        Daugiametės finansinės programos
                        5 IŠLAIDŲ KATEGORIJA

                        Žmogiškieji ištekliai

                        Kitos administracinės išlaidos

                        4 600

                        4 600

                        4 600

                        13 800

                        Daugiametės finansinės programos
                        5 IŠLAIDŲ KATEGORIJOS tarpinė suma

                        4 600

                        4 600

                        4 600

                        13 800

                        Neįtraukta į daugiametės finansinės programos
                           24

                        5 IŠLAIDŲ KATEGORIJĄ

                        Žmogiškieji ištekliai

                        23 000

                        23 000

                        23 000

                        69 000

                        Kitos administracinio
                        pobūdžio išlaidos

                        Tarpinė suma,
                        neįtraukta į daugiametės finansinės programos
                        5 IŠLAIDŲ KATEGORIJĄ

                        23 000

                        23 000

                        23 000

                        69 000

                        IŠ VISO

                        27 600

                        27 600

                        27 600

                        82 800

               Žmogiškųjų išteklių ir kitų administracinio pobūdžio išlaidų asignavimų poreikiai bus tenkinami iš GD asignavimų, jau paskirtų priemonei valdyti ir (arba) perskirstytų generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus.

               3.2.3.2.Numatomi žmogiškųjų išteklių poreikiai

               –◻
                     Pasiūlymui (iniciatyvai) įgyvendinti žmogiškųjų išteklių nenaudojama.

               –☑
                     Pasiūlymui (iniciatyvai) įgyvendinti žmogiškieji ištekliai naudojami taip:

               Sąmatą surašyti etatų vienetais

                        2018
                        m.

                        2019
                        m.

                        2020 m.

                        2021–2029

                        m.

                        •Etatų plano pareigybės (pareigūnai ir laikinieji darbuotojai)

                        XX 01 01 01 (Komisijos būstinė ir atstovybės)

                        XX 01 01 02 (Delegacijos)

                        08 01 05 01 (Netiesioginiai moksliniai tyrimai)

                        0,2

                        0,2

                        0,2

                        10 01 05 01 (Tiesioginiai moksliniai tyrimai)

                        •Išorės darbuotojai (etatų vienetais)
                           25

                        XX 01 02 01 (CA, SNE, INT finansuojami iš bendrojo biudžeto)

                        XX 01 02 02 (CA, LA, SNE, INT ir JED delegacijose)

                        XX 01 04 yy
                           26

                        - būstinėje

                        - delegacijose

                        XX 01 05 02 (CA, SNE, INT– netiesioginiai moksliniai tyrimai)

                        10 01 05 02 (CA, INT, SNE – tiesioginiai moksliniai tyrimai)

                        Kitos biudžeto eilutės (nurodyti)

                        IŠ VISO

                        0,2

                        0,2

                        0,2

               XX yra atitinkama politikos sritis arba biudžeto antraštinė dalis.

               Žmogiškųjų išteklių poreikiai bus tenkinami panaudojant GD darbuotojus, jau paskirtus priemonei valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus.

               Vykdytinų užduočių aprašymas:

                        Pareigūnai ir laikinieji darbuotojai

                        Administracinio susitarimo dėl pagalbos teikimo siekiant apsaugoti ES finansinius interesus parengimas ir sudarymas su Maroko institucijomis, kaip numatyta susitarimo 2 straipsnyje.

                        Išorės darbuotojai

               3.2.4.Suderinamumas su dabartine daugiamete finansine programa

               –☑
                     Pasiūlymas (iniciatyva) atitinka dabartinę daugiametę finansinę programą.

               –◻
                     Atsižvelgiant į pasiūlymą (iniciatyvą), reikės pakeisti daugiametės finansinės programos atitinkamos išlaidų kategorijos programavimą.

                  Paaiškinti, kaip reikia pakeisti programavimą, ir nurodyti atitinkamas biudžeto eilutes bei sumas.

               –◻
                     Įgyvendinant pasiūlymą (iniciatyvą) būtina taikyti lankstumo priemonę arba patikslinti daugiametę finansinę programą.

                  Paaiškinti, ką reikia atlikti, ir nurodyti atitinkamas išlaidų kategorijas, biudžeto eilutes ir sumas.

               3.2.5.Trečiųjų šalių įnašai

               –☑
                     Pasiūlyme (iniciatyvoje) nenumatyta bendro su trečiosiomis šalimis finansavimo.

               –Pasiūlyme (iniciatyvoje) numatytas bendras finansavimas apskaičiuojamas taip:

               Asignavimai EUR

                        N
                        metai

                        N+1
                        metai

                        N+2
                        metai

                        N+3
                        metai

                        Atsižvelgiant į poveikio trukmę įterpti reikiamą metų skaičių (žr. 1.6 punktą)

                        Iš viso

                        Nurodyti bendrą finansavimą teikiančią įstaigą

                        IŠ VISO bendrai finansuojamų asignavimų

               3.3.Numatomas poveikis įplaukoms

               –☑
                     Pasiūlymas (iniciatyva) neturi finansinio poveikio įplaukoms.

               –◻
                     Pasiūlymas (iniciatyva) turi finansinį poveikį:

               –◻
                     nuosaviems ištekliams

               –◻
                     įvairioms įplaukoms

               EUR

                        Biudžeto įplaukų eilutė

                        Einamųjų finansinių metų asignavimai

                        Pasiūlymo (iniciatyvos) poveikis
                           27

                        N
                        metai

                        N+1
                        metai

                        N+2
                        metai

                        N+3
                        metai

                        Atsižvelgiant į poveikio trukmę įterpti reikiamą metų skaičių (žr. 1.6 punktą)

                        ... straipsnis

               Įvairių asignuotųjų įplaukų atveju nurodyti biudžeto išlaidų eilutę (-es), kuriai (-ioms) daromas poveikis.

               Nurodyti poveikio įplaukoms apskaičiavimo metodą.

                     (1)

                        COM(2016) 662 final, 2016 10 18.

                     (2)

                        2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

                     (3)

                        C(2018) 371 final, 2018 1 24.

                     (4)

                        SWD(2016) 332 final, 2016 10 18.

                     (5)

                        COM(2012) 497 final.

                     (6)

                        OL L 70, 2000 3 18, p. 2.

                     (7)

                        OL L 37, 2004 2 10, p. 9.

                     (8)

                        2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

                     (9)

                        VGV – veikla grindžiamas valdymas, VGB – veikla grindžiamas biudžeto sudarymas.

                     (10)

                        Kaip nurodyta Finansinio reglamento 54 straipsnio 2 dalies a arba b punkte.

                     (11)

                        COM(2016) 662 final, 2016 10 18.

                     (12)

                        SWD(2016) 332 final, 2016 10 18.

                     (13)

                        Informacija apie valdymo būdus ir nuorodos į Finansinį reglamentą pateikiamos svetainėje „BudgWeb“
                  http://www.cc.cec/budg/man/budgmanag/budgmanag_en.html.

                     (14)

                        DA – diferencijuotieji asignavimai, NDA – nediferencijuotieji asignavimai.

                     (15)

                        ELPA – Europos laisvosios prekybos asociacija.

                     (16)

                        Šalių kandidačių ir, kai taikoma, Vakarų Balkanų potencialių šalių kandidačių.

                     (17)

                        2018 metai yra pasiūlymo (iniciatyvos) įgyvendinimo pradžios metai.

                     (18)

                        Techninė ir (arba) administracinė pagalba bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai.

                     (19)

                        2018 metai yra pasiūlymo (iniciatyvos) įgyvendinimo pradžios metai.

                     (20)

                        2018 metai yra pasiūlymo (iniciatyvos) įgyvendinimo pradžios metai.

                     (21)

                        Rezultatai – tai būsimi produktai ir paslaugos (pvz., finansuota studentų mainų, nutiesta kelių kilometrų ir kt.).

                     (22)

                        Kaip apibūdinta 1.4.2 skirsnyje „Konkretus (-ūs) tikslas (-ai) ...“.

                     (23)

                        2018 metai yra pasiūlymo (iniciatyvos) įgyvendinimo pradžios metai.

                     (24)

                        Techninė ir (arba) administracinė pagalba bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai.

                     (25)

                        CA – sutartininkas („Contract Agent“), LA – vietinis darbuotojas („Local Staff“), SNE – deleguotasis nacionalinis ekspertas („Seconded National Expert“), INT – per agentūrą įdarbintas darbuotojas („agency staff“), JED – jaunesnysis delegacijos ekspertas („Junior Expert in Delegations“).

                     (26)

                        Neviršijant viršutinės ribos, nustatytos išorės darbuotojams, finansuojamiems iš veiklos asignavimų (buvusių BA eilučių).

                     (27)

                        Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 25 % surinkimo sąnaudų.

    ---documentbreak---

               EUROPOS KOMISIJA
            Briuselis,2018 02 19
            COM(2018) 72 final
            PRIEDAS
            prie
            Pasiūlymo dėl TARYBOS SPRENDIMO
            dėl Europos Sąjungos ir Maroko Karalystės mokslinio ir technologinio bendradarbiavimo susitarimo, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, pasirašymo Europos Sąjungos vardu ir laikino taikymo

               PRIEDAS

               Europos Sąjungos ir Maroko Karalystės mokslinio ir technologinio bendradarbiavimo susitarimas, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos

               Europos Sąjunga

               (toliau – Sąjunga)

               ir

               Maroko Karalystė

               (toliau – Marokas)

               (toliau kartu – Šalys),

               kadangi 2000 m. kovo 1 d. įsigaliojusiame Europos ir Viduržemio jūros šalių susitarime, įkuriančiame Europos Bendrijų bei jos valstybių narių ir Maroko Karalystės asociaciją, numatytas mokslinis, techninis ir technologinis bendradarbiavimas;

               kadangi 2015 m. kovo 14 d. įsigaliojusiu Europos bendrijos ir Maroko Karalystės mokslinio ir technologinio bendradarbiavimo susitarimu nustatyti oficialūs Šalių bendradarbiavimo mokslinių ir technologinių tyrimų srityse pagrindai;

               kadangi partnerystės PRIMA kūrimo procesas prasidėjo 2012 m. Barselonoje surengus Europos Sąjungos ir Viduržemio jūros regiono šalių mokslo, technologijų ir inovacijų konferenciją, kurioje dalyviai susitarė pradėti įgyvendinti bendros atsakomybės, abipusių interesų ir bendros naudos principais grindžiamą atnaujintą partnerystę mokslinių tyrimų ir inovacijų srityje;

               kadangi Marokas aktyviai dalyvauja šiame procese ir 2014 m. rugsėjo 26 d. raštu oficialiai pareiškė įsipareigojantis finansiškai prisidėti prie partnerystės PRIMA;

               kadangi 2014 m. gruodžio mėn. keletas ES valstybių narių ir ES nepriklausančių šalių, įskaitant Maroką, pateikė Europos Komisijai pasiūlymą dėl bendrosios programos PRIMA;

               kadangi ES valstybių narių ir programos „Horizontas 2020“ asocijuotųjų šalių (partnerystėje dalyvaujančių valstybių) dalyvavimo, ypač jų finansinių įsipareigojimų ir dalyvavimo partnerystės valdymo struktūroje, sąlygos reguliuojamos Europos Parlamento ir Tarybos sprendimu (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               kadangi pagal Sprendimą (ES) 2017/1324 Marokas taps partnerystėje PRIMA dalyvaujančia valstybe, jei su Sąjunga bus sudarytas tarptautinis susitarimas dėl mokslinio ir technologinio bendradarbiavimo, kuriame išdėstomos Maroko dalyvavimo partnerystėje PRIMA sąlygos;

               kadangi Marokas pareiškė norą dalyvauti partnerystėje PRIMA tokiomis pačiomis sąlygomis kaip ES valstybės narės ir programos „Horizontas 2020“ asocijuotosios šalys, dalyvaujančios partnerystėje PRIMA;

               kadangi Maroko, kaip partnerystėje PRIMA dalyvaujančios valstybės, teisėms ir pareigoms sureguliuoti reikia tarptautinio Sąjungos ir Maroko susitarimo,

               SUSITARĖ:

               1 straipsnis

               Tikslas

               Susitarimo tikslas – nustatyti Maroko dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygas.

               2 straipsnis

               Maroko dalyvavimo partnerystėje PRIMA sąlygos

               Maroko dalyvavimo partnerystėje PRIMA sąlygos nustatytos Europos Parlamento ir Tarybos sprendime (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA). Šalys laikosi tuo sprendimu nustatytų pareigų ir imasi deramų priemonių, visų pirma, teikia visą būtiną pagalbą, siekdamos užtikrinti sprendimo 10 straipsnio 2 dalies ir 11 straipsnio 3 ir 4 dalių taikymą. Šalys tarpusavyje susitaria dėl išsamios pagalbos teikimo tvarkos, nes tokia tvarka būtina, kad Šalys pagal Susitarimą galėtų bendradarbiauti.

               3 straipsnis

               Teritorinis taikymas

               Susitarimas taikomas teritorijose, nustatytose Europos ir Viduržemio jūros šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją.

               4 straipsnis

               Pasirašymas ir laikinas taikymas

               Susitarimas laikinai taikomas nuo jo pasirašymo dienos.

               5 straipsnis

               Įsigaliojimas ir galiojimo trukmė

               1. Šalys Susitarimą patvirtina pagal savo pačių nustatytas procedūras.

               2. Susitarimas įsigalioja tą dieną, kurią Šalys diplomatiniais kanalais praneša viena kitai, kad pirmoje dalyje nurodytos procedūros užbaigtos.

               3. Susitarimas galioja, kol galioja Sprendimas (ES) 2017/1324, nebent kuri nors iš Šalių jį nutrauktų pagal 6 straipsnį.

               6 straipsnis

               Susitarimo nutraukimas

               1. Susitarimą kuri nors iš Šalių gali bet kada nutraukti, raštu apie tai pranešusi kitai Šaliai.

               Susitarimo galiojimas pasibaigia po šešių mėnesių nuo dienos, kurią raštas pasiekė adresatą.

               2. Projektai ir veikla, vykdomi nutraukiant Susitarimą, tęsiami iki pabaigos Susitarime nustatytomis sąlygomis.

               3. Dėl visų kitų Susitarimo nutraukimo pasekmių Šalys sprendžia bendru sutarimu.

               7 straipsnis

               Ginčų sprendimas

               Visi ginčai dėl Susitarimo taikymo arba aiškinimo sprendžiami pagal ginčų sprendimo procedūrą, numatytą Europos ir Viduržemio jūros šalių susitarimo, įkuriančio Europos Bendrijų bei jos valstybių narių ir Maroko Karalystės asociaciją, 86 straipsnyje.

               ****

               Susitarimas parengiamas dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir arabų kalbomis; kiekvienas tekstas yra vienodai autentiškas.